मलेशिया ओपन बैडमिंटन : सिंधु ने जीता महिला एकल खिताब
कुआलालम्पुर: भारत की पीवी सिंधु ने शानदार प्रदर्शन करते हुए 120,000 डॉलर इनामी मलेशिया ओपन ग्रैंड प्रिक्स गोल्ड टूर्नामेंट का महिला एकल खिताब जीत लिया।
एक सप्ताह पहले इंडिया ओपन के सेमी-फाइनल में पहुंचने वाले सिंधु ने शनिवार को खेले गए खिताबी मुकाबले में सिंगापुर की जुआन गू को 21-17, 17-21, 21-19 से हराया। शीर्ष वरीय सिंधु और पांचवीं वरीय गू के बीच एक घंटे 11 मिनट तक खिताबी संघर्ष चला।
सिंधु ने अपने करियर का पहला ग्रैंड प्रिक्स गोल्ड खिताब जीता है। इससे पहले वह बीते साल लखनऊ में सैयद मोदी ग्रैंड प्रिक्स गोल्ड टूर्नामेंट के फाइनल में पहुंची थीं लेकिन वहां उन्हें हार मिली थी।
awa_Deva awa_Deva awa_Deva awa_Deva